Uppeldi og menntun - 16.02.2007 , Blaðsíða 22 ? OFSALEGA ERF I T T OG ROSALEGA GAMAN ? 22 Ætla má að það sé einmitt við upphaf starfsferils sem mikilvægast er að leiða nýliða inn í starf með styrkri leiðsögn svo koma megi í veg fyrir það óöryggi og streitu sem upphaf kennslunnar veldur . Feiman-Nemser ( 2003 ) bendir á að fái nýir kennarar ekki góða aðstoð í upphafi sé hætta á að þeir gefist upp eða komi sér upp aðferðum til að lifa af álagið en framþróun í starfi þeirra verði lítil sem engin og oft verði þeir neikvæðir út í starfið . Þetta er einnig í samræmi við rannsókn Önnu Þóru Baldursdótt - ur ( 2000 ) þar sem kemur fram að einkenni kulnunar kennara á fyrsta starfsári megi rekja til lítils stuðnings í upphafi kennsluferils . Þetta er ekki síst umhugsunarvert fyrir stjórnendur sem vilja hag nemenda og kennara sem mestan og bestan . Einnig má velta fyrir sér hvað samkennarar geti gert til að styðja hver annan í að ná árangri í starfi og stuðla með því að góðri samvirkni kennara . Þessir hlutir gerast ekki af sjálfu sér og þess vegna þarf skólasamfélagið allt að taka á móti nýliðum og styðja þá fyrstu skrefin í því að verða góðir fagmenn . Í það minnsta ættu stjórnendur að sjá til þess að nýir kennarar séu ekki látnir afskiptalausir og að þeir þurfi ekki að uppgötva hlutina á eigin spýtur . Hjá Heller ( 2004 ) kemur fram sú skoðun að það sé í verkahring skólastjórnenda að sjá til þess að tækifæri skapist til samvinnu nýrra kennara og þeirra sem reynd - ari eru og Halford ( 1999 ) telur nauðsynlegt að skólar hlúi vel að nýliðum í kennslu og auðveldi þeim að koma á framfæri hugmyndum sem þeir hafa með sér úr kenn - aranáminu . Það þurfi að ræða þær og athuga hvernig þær falla að sýn skólans . Á þann hátt skapist umræða sem geti leitt til framfara í kennslumálum . Áður en viðmælendur hófu störf höfðu þeir háleitar hugmyndir um það að reyna að koma til móts við þarfir hvers og eins nemanda með viðeigandi námsefni og kennsluaðferðum . Þegar þeir litu til baka er þetta eitt af því sem þeir segjast hafa átt í hvað mestum erfiðleikum með og segja að þeir hafi ? lent ? í því að skipuleggja kennslustundir með heildina í huga en ekki einstaklinginn . Hugsanlega stafar þetta af því að þeir noti ekki kennsluaðferðir sem hæfa aðstæðum og þyrftu að fá leiðsögn um lausn vandans . Aga - og bekkjastjórnun var einnig einn þeirra þátta sem nýliðarnir höfðu áhyggjur af áður en þeir hófu störf og svo virðist sem viðmælendur mínir hafi reiknað með því að lenda í vanda hvað þetta varðar Þeir viðurkenndu að hafa átt í vandræðum hvað aga - og bekkjastjórnun varðar , en athyglisvert er að þeir töldu eftir á að sá vandi hefði ekki verið meiri en þeir bjuggust við . Þeir útskýrðu sjálfir að sennilega hefðu þeir ekki beitt réttum kennsluaðferðum eða ekki verið nægjanlega ákveðnir og öruggir í framgöngu gagnvart nemendum . Þetta samræmist skoðunum Westerman ( 1991 ) , að nýliðar eigi erfitt með að sjá fyrir ýmsa þætti í kennslustundinni sem ekki eru sýni - legir eða áþreifanlegir , þeir horfi fremur á sýnilega þætti . Hugsanlegt er að umfjöllun um aga - og bekkjarstjórnun sé á þann veg í náminu að nýliðarnir hafi gert sér grein fyrir vandanum fyrirfram . Það er þó áleitin spurning hvort nýju kennararnir séu sjálf - ir hæfir til að dæma um hvort þetta vandamál sé til staðar hjá þeim eða ekki miðað við það eftirlitsleysi sem þeir búa við . Enn fremur má spyrja hvort þeir hafi kjark til að viðurkenna fyrir samkennurum eða stjórnendum að ekki sé allt eins og þeir vildu hafa það . Þessar áhyggjur viðmælendanna samræmast niðurstöðum í erlendum rann -